ai4bharat/Pralekha huggingface dataset:
অর্থমন্ত্রক
কেন্দ্রীয় বাজেট ২০২০-২১-এ শিক্ষার জন্য বরাদ্দ ৯৯ হাজার ৩০০ কোটি টাকা, দক্ষতা উন্নয়ন খাতে ৩ হাজার কোটি টাকা
শিক্ষা পরিকাঠামোয় অর্থ সংস্হানে উৎসাহ দিতে প্রত্যক্ষ বিদেশী লগ্নী ও বাণিজ্যিক ঋণে উৎসাহ
ভারতে শিক্ষা কর্মসূচির আওতায় এশিয়া ও আফ্রিকায় ইন্ড-এসএটি
নার্স, আধা চিকিৎসা কর্মীদের জন্য বিশেষ সংক্ষিপ্ত কোর্স
জাতীয় পুলিশ বিশ্ববিদ্যালয় ও জাতীয় ফরেনসিক বিজ্ঞান বিশ্ববিদ্যালয় গড়া হবে
নয়াদিল্লি, ০১ ফেব্রুয়ারী, ২০২০
এবারের বাজেটে অন্যতম প্রধান বিষয় হল উচ্চাকাঙ্খী ভারতের চাহিদা মেটানোর জন্য সমাজে সব শ্রেণীর মানুষের উন্নত জীবন যাপনের জন্য শিক্ষা, স্বাস্হ্য ও আরও ভালো কাজের সুযোগ পাওয়ার ব্যবস্হা করা। শিক্ষার মানোন্নয়নে বাজেট বিশেষ গুরুত্ব দেওয়া হয়েছে।
সংসদে আজ বাজেট পেশ করে কেন্দ্রীয় অর্থমন্ত্রী নির্মলা সীতারমন বলেছেন, ২০২০-২১এ শিক্ষা ক্ষেত্রের জন্য বরাদ্দ হয়েছে ৯৯ হাজার ৩০০ কোটি টাকা এবং দক্ষতা উন্নয়ন খাতে ৩ হাজার কোটি টাকা।
অর্থমন্ত্রী ঘোষণা করেন যে, ২০২০-২১এর মার্চের মধ্যে দেড়শোটি উচ্চশিক্ষা প্রতিষ্ঠানে শিক্ষানবিশির সুযোগ সমেত ডিগ্রি/ডিপ্লোমার কোর্স চালু করা হবে। অর্থমন্ত্রী জানান, বাজেটে জাতীয় দক্ষতা উন্নয়ন সংস্হা পরিকাঠামোর ওপর বিশেষ জোর দেওয়া হয়েছে।
অর্থমন্ত্রী জানিয়েছেন, নতুন শিক্ষা নীতি শীঘ্রই ঘোষণা করা হবে। কৃতী শিক্ষকদের আকৃষ্ট করতে এবং আরও উন্নত গবেষনাগার গড়ে তুলতে টাকার যোগান নিশ্চিত করার জন্য প্রত্যক্ষ বিদেশী লগ্নী ও বাণিজ্যিক ঋণের ব্যবস্হা করা হবে।
সমাজের বঞ্চিত শ্রেণীর ছাত্রদের জন্য উন্নতমানের শিক্ষার ব্যবস্হা করতে ডিগ্রি স্তরে সম্পূর্ণ অনলাইন শিক্ষা কর্মসূচি চালু করা হবে। তবে জাতীয় পর্যায়ে শীর্ষে থাকা ১০০টি শিক্ষা প্রতিষ্ঠানেই এই কর্মসূচী চালু করা হবে।
অর্থমন্ত্রীর মন্তব্য, উচ্চশিক্ষায় ভারতকে এক বড় গন্তব্যস্হল হিসেবে গড়ে তোলা দরকার। তাই ভারতে পড়াশোনা কর্মসূচির আওতায়, এশিয়া ও আফ্রিকার দেশগুলিতে ইন্দ-স্যাট-এর প্রস্তাব করা হয়েছে।
চিকিৎসকের চাহিদা মেটানোর জন্য সরকারি, বেসরকারি অংশীদারিত্বে প্রতিটি জেলা হাসপাতালে মেডিকেল কলেজ গড়ার পরিকল্পনা করা হয়েছে।
সরকার বড় বড় হাসপাতালে ন্যাশনাল বোর্ড অফ একজামিনেশনের আওতায় ডিএনবি/এফএনবি কোর্স চালু করতেও উৎসাহ যোগাবে। অর্থমন্ত্রী বলেন, বিদেশে শিক্ষক/নার্স/আধা চিকিৎসা কর্মী এবং পরিচর্যা প্রদানকারীদের চাহিদা প্রচুর। তাই স্বাস্হ্য এবং দক্ষতা উন্নয়ন মন্ত্রক যৌথভাবে বিশেষ ব্রিজ কোর্সের ছক তৈরি করবে।
পুলিশ বিজ্ঞান, ফরেনসিক বিজ্ঞান, সাইবার ফরেনসিক ইত্যাদি ক্ষেত্রে একটি জাতীয় পুলিশ বিশ্ববিদ্যালয় এবং জাতীয় ফরেনসিক বিজ্ঞান বিশ্ববিদ্যালয়েরও পরিকল্পনা করা হয়েছে।
CG/SM/NS
(Visitor Counter : 56
অর্থমন্ত্রক
বিহার এবং উত্তর প্রদেশের আয়কর বিভাগের তল্লাশি অভিযান
নতুন দিল্লি, ০৭ অক্টোবর, ২০২০
গোয়েন্দা সূত্র থেকে প্রাপ্ত সুনির্দিষ্ট তথ্যের ভিত্তিতে আয়কর বিভাগ ৬ই অক্টোবর কয়লা খনি এবং হোটেল শিল্পের সঙ্গে যুক্ত এক ব্যবসায়ীর পাটনা, সাসারাম ও বারাণসীর বাড়িতে তল্লাশি অভিযান চালিয়েছে। একই সঙ্গে একটি বৃহৎ সমবায় ব্যাঙ্কের চেয়ারম্যানের বাড়়িতেও এই অনুসন্ধান চালানো হয়।
তল্লাশি অভিযান চালানোর সময় ওই ব্যক্তির গাড়ি থেকে ৭৫ লক্ষ টাকা নগদ অর্থ উদ্ধার করা হয়েছে। তদন্তে জানা গেছে যে অ্যাকাউন্ট থেকে এই নগদ অর্থ তোলা হয়েছিল তা এক সমবায় ব্যাঙ্কের চেয়ারম্যানের। তল্লাশি অভিযান চালানোর সময় নগদ আর্থিক লেনদেন সম্পর্কিত বিভিন্ন নথি পাওয়া যায় এবং তা বাজেয়াপ্ত করা হয়। আয়কর দাখিলের সময় এই লেনদেনের বিষয় কিছুই প্রকাশ করা হয়নি।
ওই ব্যক্তির ঘর, হোটেল এবং বিভিন্ন যানবাহন কিভাবে কেনা হয়েছে তা নিয়েও তদন্ত শুরু করা হয়েছে। তল্লাশির সময় জানা গেছে, এই ব্যক্তি বেআইনিভাবে পাথর খনন ব্যবসার সঙ্গে যুক্ত ছিল। তল্লাশিতে মোট ১ কোটি ২৫ লক্ষ টাকা বাজেয়াপ্ত করা হয়েছে। এখনও তদন্ত চালাচ্ছে আয়কর দফতর।
CG/SS/SKD
(Visitor Counter : 86
যোগাযোগওতথ্যপ্রযুক্তিমন্ত্রক
‘মাই স্ট্যাম্প অন ছট পুজা’ বিষয়ক ডাকটিকিট প্রকাশ করেছেন কেন্দ্রীয় তথ্যপ্রযুক্তি ও যোগাযোগ মন্ত্রী শ্রী রবিশঙ্কর প্রসাদ
নয়াদিল্লী, ১৯ নভেম্বর, ২০২০
কেন্দ্রীয় যোগাযোগ, বৈদ্যুতিন ও তথ্যপ্রযুক্তি এবং আইন ও বিচারমন্ত্রী শ্রী রবিশঙ্কর প্রসাদ ‘মাই স্ট্যাম্প অন ছট পুজা’ বিষয়ক ডাকটিকিট প্রকাশ করেছেন। ডাক বিভাগের এটি একটি উদ্ভাবনী উদ্যোগ। যেকোন সাধারণ মানুষ অথবা কর্পোরেট সংস্থা ব্যক্তিগত ছবি অথবা কোন নির্দিষ্ট বিষয়ের ওপর ছবি নিয়ে ডাক টিকিট পেতে পারেন। ‘মাই স্ট্যাম্প’ এ ধরণেরই একটি উদ্যোগ, যা উপহার দেওয়ার জন্য বেশ জনপ্রিয়তা পেয়েছে।
দেশের সব বড় বড় ডাকঘর এবং ফিলাটেলিক ব্যুরোতে ছট পুজোর ওপর এই ডাক টিকিটটি পাওয়া যাবে। এই উপলক্ষ্যে ‘ছট- আ সিম্বল অফ সিমপ্লিসিটি অ্যান্ড ক্লিনলিনেস’ বিষয়ের ওপর একটি বিশেষ কভারও প্রকাশিত হয়েছে।
শ্রী প্রসাদ জানিয়েছেন ছট পুজোতে শুধু উদীয়মান সূর্যের উপাসনাই করা হয়না, সূর্যাস্তেরও উপাসনা করা হয়। সরল, বিশুদ্ধ এবং শৃঙ্খলাপরায়ন জীবনযাত্রার ঐতিহ্য হল সূর্য ও ছটি মাইয়ার আরাধনা। শ্রী প্রসাদ এই প্রসঙ্গে মহামারির সময়ে ডাক বিভাগের ভালো কাজের প্রশংসা করেছেন, বিশেষ করে সুবিধাভোগীদের কাছে ডিজিটাল পদ্ধতিতে টাকা পৌঁছে দেওয়ার বিষয়টিতে তিনি সন্তোষ প্রকাশ করেছেন। মন্ত্রী দেশের বিভিন্ন জনপ্রিয় উৎসবকে ডাক টিকিটের মাধ্যমে প্রকাশ করার জন্য দপ্তরকে পরামর্শ দিয়েছে।
মন্ত্রিসভারঅর্থনৈতিকবিষয়সংক্রান্তকমিটি
কান্দলার টুনা টেকরায় বহু উদ্দেশ্যসাধক কার্গো বার্থের উন্নয়ন প্রস্তাব অনুমোদিত কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে
নয়াদিল্লি, ১২ অক্টোবর ২০২২
বিল্ড, অপারেট অ্যান্ড ট্রান্সফার -এর ভিত্তিতে কান্দলায় কচ্ছ উপকূল বরাবর টুনা-টেকরায় বহু উদ্দেশ্যসাধক কার্গো বার্থের উন্নয়ন সম্পর্কিত একটি প্রস্তাব আজ অনুমোদিত হল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে। প্রকল্পটি রূপায়িত হবে সরকারি-বেসরকারি অংশীদারিত্বে।
সমগ্র প্রকল্পটি রূপায়ণে ব্যয় ধরা হয়েছে ২,২৫০ কোটি ৬৪ লক্ষ টাকা। প্রকল্পটি চালু হলে ভবিষ্যতে বহু উদ্দেশ্যসাধক কার্গো চলাচলের বিষয়টি আরও উন্নত হয়ে উঠবে বলে আশা করা হচ্ছে।
প্রসঙ্গত উল্লেখ্য, বহু উদ্দেশ্যসাধক যে কার্গো বার্থটির উন্নয়ন প্রস্তাব করা হয়েছে তার মধ্যে কন্টেনার চলাচল বা তরল পণ্য পরিবহণ সম্পর্কিত সুযোগ-সুবিধার বিষয়গুলি অন্তর্ভুক্ত নয়।
PG/SKD/DM/
(
প্রতিরক্ষামন্ত্রক
সম্পূর্ণ দেশীয় প্রযুক্তিতে নির্মিত ভারতীয় উপকূল রক্ষী বাহিনীর ‘বিগ্রহ’ জাহাজ জাতির উদ্দেশে উৎসর্গ করলেন প্রতিরক্ষা মন্ত্রী শ্রী রাজনাথ সিং
নতুন দিল্লি, ২৮ আগস্ট, ২০২১
প্রতিরক্ষা মন্ত্রী শ্রী রাজনাথ সিং আজ চেন্নাইয়ে সম্পূর্ণ দেশীয় প্রযুক্তিতে তৈরি ভারতীয় উপকূল রক্ষী বাহিনীর জাহাজ ‘বিগ্রহ’ জাতির উদ্দেশে উৎসর্গ করেছেন। আত্মনির্ভর ভারত গঠনের লক্ষ্যে এই প্রয়াসকে এক গুরুত্বপূর্ণ পদক্ষেপ হিসেবে বর্ণনা করে তিনি বলেন, নবনির্মিত সম্পূর্ণ দেশীয় প্রযুক্তিতে তৈরি এই জাহাজটির নকশা থেকে নির্মাণ সবেতেই অভিনবত্ব রয়েছে। তিনি বলেন, ভারতীয় প্রতিরক্ষা ক্ষেত্রের ইতিহাসে এই প্রথম একটি বা দুটি জাহাজ নির্মাণের ক্ষেত্রে নয়, বরং একসঙ্গে ৭টি জাহাজ তৈরির বরাত একটি বেসরকারী সংস্থাকে দেওয়া হয়েছিল। এর থেকে আরো বেশি গুরুত্বপূর্ণ বিষয় হল, ২০১৫তে এই জাহাজগুলি নির্মাণের চুক্তি স্বাক্ষরের ৭ বছরের মধ্যে কেবল জাহাজগুলি নির্দিষ্ট প্রতিরক্ষা বাহিনীর হাতে তুলে দেওয়া হয় নি, সেই সঙ্গে ৭টি জাহাজেরই এক সঙ্গে উদ্বোধন হয়েছে।
প্রতিবেশী দেশগুলিকে সাহায্যের ক্ষেত্রে ভারতীয় উপকূল রক্ষী বাহিনীর ভূমিকার কথা স্মরণ করে প্রতিরক্ষা মন্ত্রী তৈলবাহী জাহাজ থেকে পণ্যবাহী জাহাজ বিপদ য়া থেকে রক্ষা, সঙ্কটগ্রস্থ জাহাজের নাবিক ও কর্মীদের প্রাণরক্ষা প্রভৃতি ক্ষেত্রে উপকূল রক্ষী বাহিনী গুরুত্বপূর্ণ ভূমিকা নিচ্ছে।
সম্প্রতি মরিসাস উপকূলের কাছে একটি তৈলবাহী জাহাজ থেকে সমুদ্রে তেল ছড়িয়ে পড়া রুখতে উপকূল রক্ষী বাহিনী যে পদক্ষেপ নেয়, প্রতিরক্ষা মন্ত্রী তার প্রশংসা করেন।
বাহিনীর নতুন জাহাজ বিগ্রহ জলে ভাসানোর এই অনুষ্ঠানে প্রতিরক্ষা মন্ত্রী ‘সাগর’ কর্মসূচি বাস্তবায়নে উপকূল রক্ষী বাহিনীর ভূমিকার প্রশংসা করেন।
উল্লেখ করা যেতে পারে উপকূল রক্ষী বাহিনীর এই জাহাজটি বিশাখাপত্তনম থেকে কাজকর্ম পরিচালনা করবে এবং বাহিনীর পূর্বাঞ্চলীয় কম্যান্ডারের প্রশাসনিক ক্ষমতাধীনে থাকবে। মেসার্স লার্সেন অ্যান্ড ট্যুব্রো শিপ ব্লিডিং লিমিটেড সম্পূর্ণ দেশীয় প্রযুক্তিতে ৯৮ মিটার দীর্ঘ বাহিনীর বিগ্রহ জাহাজটি তৈরি করেছে। এই জাহাজে সর্বাধুনিক প্রযুক্তি সম্পন্ন র্যাডার, দিক নির্দেশক এবং যোগাযোগ স্থাপনের উপযোগী আধুনিক সাজ সরঞ্জাম সহ সেন্সর রয়েছে। এই জাহাজটি প্রায় ২২০০ টন পণ্য পরিবহণে সক্ষম। এমনকি জাহাজটিতে দুটি ৯১০০ কিলোওয়াট ক্ষমতা সম্পন্ন ডিজেল চালিত ইঞ্জিন রয়েছে। এর ফলে জাহাজটির সর্বোচ্চ গতিবেগ দাঁড়াবে ঘন্টায় ২৬ নট্।
উপকূল রক্ষী বাহিনীর এই জাহাজটিকে পূর্বাঞ্চলীয় কম্যান্ডে নজরদারী ও অন্যান্য কাজে ব্যবহার করা হবে। ভারতের নৌ বাণিজ্য সুরক্ষার ক্ষেত্রেও এই জাহাজ গুরুত্বপূর্ণ ভূমিকা পালন করবে। বাহিনীতে এই জাহাজটি সামিল হওয়ার ফলে উপকূল রক্ষীর মোট জাহাজের সংখ্যা বেড়ে দাঁড়ালো ১৫৭ এবং ৬৬ টি এয়ার ক্রাফটও রয়েছে।
CG/BD/SFS
(Visitor Counter : 255
যুবওক্রীড়াবিষয়কমন্ত্রক
প্রশিক্ষকের কোভিড-১৯ ধরা পরায় জার্মানী সারলরলাক্স ওপেন থেকে সরে দাঁড়িয়েছেন ব্যাডমিন্টন খেলোয়ার লক্ষ্য সেন
নয়াদিল্লী, ২৯ অক্টোবর, ২০২০
ভারতের পুরুষ ব্যাডমিন্টন খেলোয়ার লক্ষ্য সেনের প্রশিক্ষকের কোভিড-১৯ ধরা পরেছে। এই সপ্তাহে জার্মানীতে সারলরলাক্স ওপেন খেলতে এসেছিলেন তিনি। সেখানে কোভিড-১৯ পরীক্ষার সময় তাঁর প্রশিক্ষক ডি কে সেনের সংক্রমণ পজিটিভ ধরা পরে। এরপরই এই ব্যাডমিন্টন ওপেন প্রতিযোগিতা থেকে সরে দাঁড়ান তিনি। গত ২৫শে অক্টোবর শ্রী সেন এবং তাঁর প্রশিক্ষক ও ফিজিও এই প্রতিযোগিতায় অংশ নিতে জার্মানীর সারব্রুকেন পৌঁছেছিলেন। তাঁদেরকে কোভিড-১৯ পরীক্ষার জন্য ফ্র্যাঙ্কফুটে যাওয়ার পরামর্শ দেওয়া হয়। ২৭শে অক্টোবর তাঁদের পরীক্ষার ফলাফল আসে। সেখানে তাঁর ফিজিও-র কোভিড সক্রিয় নমুনা ধরা না পরলেও প্রশিক্ষকের রিপোর্ট পজিটিভ এসেছে। কিন্তু প্রশিক্ষকের কোনও উপসর্গ নেই।
যাতে এই প্রতিযোগিতায় কোনও সমস্যার সৃষ্টি না হয় এবং অন্য খেলোয়াড়দেরও সমস্যার মুখে না পরতে হয় সেই কারণে লক্ষ্য সেন এই প্রতিযোগিতা থেকে সরে দাঁড়িয়েছেন বলে আয়োজকদের জানিয়েছেন।
শ্রী সেন এবং তাঁর প্রশিক্ষক ভারতে ফিরে আসার জন্য আরও একবার কোভিড পরীক্ষা করাতে অনুরোধ জানিয়েছেন।
এই প্রতিযোগিতায় অংশগ্রহণ, ডেনমার্গ ওপেন ও পিটার গ্যাড অ্যাকাডেমিতে ১৫ দিনের প্রশিক্ষণের জন্য টিওপিএস  শ্রী সেনকে অর্থ সাহায্য করেছে।
CG/SS/NS
(Visitor Counter : 112
নারীওশিশুবিকাশমন্ত্রক
অনাবাসী ভারতীয়দের বৈবাহিক সমস্যা সংক্রান্ত লুক আউট সার্কুলার জারি
নয়াদিল্লি, ২৮ নভেম্বর, ২০১৯
অনাবাসী ভারতীয়দের বৈবাহিক সমস্যা সংক্রান্ত বিষয়গুলি ইন্টিগ্রেটেড নোডাল এজেন্সি দেখভাল করে থাকে। এই এজেন্সিতে বিদেশ মন্ত্রক, স্বরাষ্ট্র মন্ত্রক, আইন ও ন্যায়-বিচার মন্ত্রক, নারী ও শিশু কল্যাণ মন্ত্রক, জাতীয় মহিলা কমিশন এবং জাতীয় শিশু অধিকার সুরক্ষা কমিশনের প্রতিনিধিরা রয়েছেন।
রাজ্যসভায় আজ লিখিত জবাবে একথা জানান নারী ও শিশু কল্যাণ মন্ত্রী শ্রীমতী স্মৃতি জুবিন ইরানি। তিনি আরও জানান, জাতীয় মহিলা কমিশন অনাবাসী ভারতীয়দের বৈবাহিক সমস্যা সংক্রান্ত বিষয় বা মামলাগুলি পুঙ্খানুপুঙ্খভাবে খতিয়ে দেখার পর যদি মনে করে যে, এক্ষেত্রে লুক আউট সার্কুলার জারি করার প্রয়োজন রয়েছে, তা হলে সেক্ষেত্রে ইন্টিগ্রেটেড নোডাল এজেন্সি লুক আউট সার্কুলার জারির প্রস্তাব করে থাকে। ইন্টিগ্রেটেড নোডাল এজেন্সি এখনও পর্যন্ত বৈবাহিক সমস্যার ক্ষেত্রে পুরুষ অনাবাসী ভারতীয়দের বিরুদ্ধে ৮টি লুক আউট সার্কুলার জারির প্রস্তাব দিয়েছে।
CG/BD/SB
(Visitor Counter : 46
পরমাণুশক্তিদপ্তর
প্রচুর পরিমাণে কোভিড বিপ উৎপাদনের জন্য সরকার বিভিন্ন পদক্ষেপ নিয়েছে- ডাঃ জীতেন্দ্র সিং
নয়াদিল্লী, ২৮ জুলাই, ২০২১
কেন্দ্রীয় ভূবিজ্ঞান, বিজ্ঞান ও প্রযুক্তি দপ্তরের স্বাধীন দায়িত্বপ্রাপ্ত, প্রধানমন্ত্রীর দপ্তর, কর্মী, জন-অভিযোগ, পেনশন, পারমাণবিক শক্তি ও মহাকাশ দপ্তরের প্রতিমন্ত্রী ডাঃ জীতেন্দ্র সিং লোকসভায় এক লিখিত প্রশ্নের জবাবে জানিয়েছেন, সরকার বিপুল পরিমাণে কোভিড বিপ উৎপানের জন্য নানা পদক্ষেপ নিয়েছে। কোভিড সংক্রমিত রোগীদের বিভিন্ন শারীর বৃত্তিয় স্থিতির পরিমাপ এই যন্ত্রের সাহায্যে করা যায়। হায়দ্রাবাদের ইএসআইসি মেডিকেল কলেজ, ইলেক্ট্রনিক্স কর্পোরেশন অফ ইন্ডিয়া লিমিটেড  এবং আণবিক শক্তি দপ্তরের যৌথ উদ্যোগে স্বল্প মূল্যের তার বিহীন এই যন্ত্রটি উদ্ভাবন করেছে।
সম্পূর্ণ দেশীয় প্রযুক্তিতে উদ্ভাবিত ৪০টি কোভিড বিপ হায়দ্রাবাদের বিভিন্ন সরকারি হাসপাতালে ব্যবহারের জন্য ইসিআইএল সরবরাহ করেছে। ৪০টি যন্ত্র ব্যবহার করে সেগুলির বিষয়ে যাবতীয় তথ্য সংগ্রহ করা হয়েছে। আগামী মাসের মধ্যে হায়দ্রাবাদের ইএসআইসি-তে আরও ১০০টি যন্ত্র তৈরি করে পাঠানো হচ্ছে।
কেন্দ্রীয় শ্রম ও কর্মসংস্থান মন্ত্রকের সচিবের কাছে কোভিড বিপের বিষয়ে বিস্তারিতভাবে জানানো হয়েছে। ভার্চুয়াল সেই কনফারেন্সে আলোচনার পর মন্ত্রক বিপুল পরিমাণে এই যন্ত্র ব্যবহারের জন্য প্রস্তাব জমা দিয়েছে।
CG/CB/NS
(Visitor Counter : 105
জাহাজচলাচলমন্ত্রক
প্রধানমন্ত্রী শ্রী নরেন্দ্র মোদী আগামী সোমবার বারাণসীতে গঙ্গা নদীর ওপর নির্মিত মাল্টি-মোডাল টার্মিনাল জাতির উদ্দেশে উৎসর্গ করবেন
নয়াদিল্লি, ৮ নভেম্বর, ২০১৮
প্রধানমন্ত্রী শ্রী নরেন্দ্র মোদী আগামী সোমবার  বারাণসীতে গঙ্গা নদীর ওপর নব-নির্মিত মাল্টি-মোডাল টার্মিনাল জাতির উদ্দেশে উৎসর্গ করবেন। গঙ্গা নদীতে যে তিনটি টার্মিনাল তৈরি হচ্ছে, এটি তার প্রথম। কেন্দ্রীয় সরকারের জলমার্গ বিকাশ প্রকল্পের অঙ্গ হিসাবে এই টার্মিনালগুলি তৈরি করা হচ্ছে। উদ্দেশ্য, বারাণসী থেকে হলদিয়া পর্যন্ত ১ নম্বর জাতীয় জলপথে পণ্যবাহী বৃহদায়তন জলযান চলাচলে সুবিধা প্রদান করা। সেইসঙ্গে, ১ নম্বর জাতীয় জলপথের বারাণসী থেকে হলদিয়া পর্যন্ত অংশে জলের গভীরতা দুই-তিন মিটার পর্যন্ত বজায় রাখা। নতুন এই সুবিধার দরুণ, গঙ্গা নদীর এই অংশে ১,৫০০ থেকে ২,০০০ টন ওজনবিশিষ্ট জলযান চলাচল সম্ভব হবে। এর ফলে, পণ্য পরিবহণের ক্ষেত্রে স্বল্প খরচে অভ্যন্তরীণ জলপথের ব্যবহার বৃদ্ধি পাবে। একইভাবে, পণ্য পরিবহণের ক্ষেত্রে এ ধরণের মাধ্যম অনেক বেশি পরিবেশ-বান্ধব হয়ে উঠবে। ভারতের অভ্যন্তরীণ জলপথ কর্তৃপক্ষ, জলমার্গ বিকাশ প্রকল্পের আওতায় টার্মিনাল গড়ে তোলার কর্মসূচি রূপায়ণ করছে।
বিশ্বব্যাঙ্কের কারিগরি ও আর্থিক সহায়তায় হলদিয়া থেকে বারাণসী পর্যন্ত ১ নম্বর জাতীয় জলপথ প্রকল্পটি রূপায়িত হচ্ছে। প্রকল্প রূপায়ণের আনুমানিক খরচ ধরা হয়েছে ৫,৩৬৯ কোটি ১৮ লক্ষ টাকা। এই খরচের অর্ধেক পাওয়া যাবে বিশ্বব্যাঙ্কের কাছ থেকে। প্রকল্পের বাকি অর্ধেক ব্যয় বহন করবে কেন্দ্রীয় সরকার। এই প্রকল্পের আওতায় বারাণসী, সাহেবগঞ্জ এবং হলদিয়ায় তিনটি মাল্টি-মোডাল টার্মিনাল নির্মাণ করা হচ্ছে।
বারাণসীতে নির্মীয়মান মাল্টি-মোডাল টার্মিনালটির কয়েকটি বৈশিষ্ট্য হল – ১ নম্বর জাতীয় জলপথে এটি প্রথম টার্মিনাল, টার্মিনালটি ৩৩.৩৪ হেক্টর জমির ওপর গড়ে তোলা হচ্ছে, প্রথম পর্যায়ের খরচ ২০৬ কোটি ৮৪ লক্ষ টাকা, টার্মিনালটির পণ্য পরিবহণ ক্ষমতা বার্ষিক ১.২৬ মেট্রিক টন, প্রকল্পের সূচনা হয়েছিল ২০১৬-র জুনে এবং প্রকল্পটির নির্মাণ কাজ শেষ হচ্ছে চলতি বছরের নভেম্বরে।
নির্মীয়মান এই মাল্টি-মোডাল টার্মিনালটির পরিচালনা, রক্ষণাবেক্ষণ ও উন্নয়নমূলক কাজ সরকারি-বেসরকারি অংশীদারিত্বের ভিত্তিতে করার প্রস্তাব রয়েছে। এজন্য আন্তর্জাতিক দরপত্র আহ্বানের প্রক্রিয়া চলছে। সমগ্র প্রক্রিয়াটি আগামী ডিসেম্বর নাগাদ শেষ হবে বলে আশা করা হচ্ছে। এই প্রকল্পটিতে পাঁচশো জন মানুষের প্রত্যক্ষ এবং দু’হাজারের বেশি মানুষের পরোক্ষ কর্মসংস্থানের সুযোগ রয়েছে।
প্রধানমন্ত্রী শ্রী নরেন্দ্র মোদী কলকাতা থেকে গত ৩০শে অক্টোবর রওনা দেওয়া পেপসিকো সংস্থার পণ্যবাহী জলযানটিকে আগামী সোমবার  বারাণসীতে স্বাগত জানাবেন। এটি ভারতের প্রথম পণ্যবাহী কন্টেনার জলযান। ফেরার সময় এই জলযানটি রাষ্ট্রায়ত্ত ইফকো সংস্থার উৎপাদিত সার নিয়ে কলকাতায় ফিরবে।
ঐদিন অন্য এক অনুষ্ঠানে প্রধানমন্ত্রী, দুটি জাতীয় মহাসড়ক - বাবতপুর-বারাণসী বিমানবন্দর সড়ক এবং বারাণসী রিং রোড প্রকল্পের উদ্বোধন করবেন। এছাড়াও তিনি বারাণসীতে নিকাশি প্রকল্পের সূচনা এবং জাতীয় পরিচ্ছন্ন গঙ্গা মিশনের ‘নমামী গঙ্গে’ কর্মসূচির আওতায় একটি প্রকল্পের শিলান্যাস করবেন।
CG/BD/DM/…
(Visitor Counter : 122
স্বাস্থ্যওপরিবারকল্যাণমন্ত্রক
ডিজিটাল ইন্ডিয়ায় আরও একটি সাফল্য : স্বাস্থ্য মন্ত্রকের 'ই-সঞ্জীবনী' টেলি-মেডিসিন পরিষেবায় রেকর্ড ২ লক্ষ টেলি-পরামর্শ
নয়াদিল্লি, ১৯ আগস্ট, ২০২০
কেন্দ্রীয় স্বাস্থ্য ও পরিবারকল্যাণ মন্ত্রকের 'ই-সঞ্জীবনী' ডিজিটাল প্ল্যাটফর্মের মাধ্যমে ২ লক্ষ টেলি-পরিষেবা দেওয়া হয়েছে।
কেন্দ্রীয় স্বাস্থ্য ও পরিবারকল্যাণ মন্ত্রী ডঃ হর্ষ বর্ধন গত ৯ আগস্ট এই টেলি-পরিষেবায় ১ লক্ষ ৫০ হাজার পরামর্শদানের সাফল্য অর্জনের প্রেক্ষিতে আয়োজিত এক অনুষ্ঠানে পৌরোহিত্য করার পর কেবল ১০ দিনের মধ্যেই ২ লক্ষ টেলি-পরিষেবা প্রদানের মাইলফলক অর্জিত হয়েছে। প্রধানমন্ত্রী ডিজিটাল ইন্ডিয়া উদ্যোগকে আরও এগিয়ে নিয়ে যাওয়ার ক্ষেত্রে 'ই-সঞ্জীবনী' প্ল্যাটফর্ম অত্যন্ত কার্যকর প্রমাণিত হয়েছে। এমনকি, চিকিৎসা পরিষেবার ক্ষেত্রে প্রাপকরা খুব সহজে বিভিন্ন পরামর্শ পাচ্ছেন। কোভিড-১৯-এর সময় জটিল পরিস্থিতিতে এই প্ল্যাটফর্ম স্বাস্থ্য পরিষেবা প্রদানে গুরুত্বপূর্ণ ভূমিকা পালন করেছে।
‘ই-সঞ্জীবনী' প্ল্যাটফর্মের মাধ্যমে দু'ধরনের টেলি-মেডিসিন পরিষেবা দেওয়া হয়ে থাকে। চিকিৎসকদের সঙ্গে চিকিৎসকের চিকিৎসা সম্পর্কিত তথ্য ও অভিজ্ঞতা আদান-প্রদানের বিষয়টি 'ই-সঞ্জীবনী' ব্যবস্থা হিসেবে গণ্য করা হয় এবং রোগীদের সঙ্গে চিকিৎসকদের পরামর্শকে ই-সঞ্জীবনী ওপিডি পরিষেবা বলা হয়। চিকিৎসকদের সঙ্গে চিকিৎসকদের টেলি-কনসালটেশনের বিষয়টি আয়ুষ্মান ভারত স্বাস্থ্য ও রোগীকল্যাণ কর্মসূচির আওতায় রূপায়িত হচ্ছে। ফোনের মাধ্যমে চিকিৎসকদের সঙ্গে চিকিৎসকদের এ ধরনের পরামর্শ ও অভিজ্ঞতা বিনিময়ের উদ্দেশ্য হল ১ লক্ষ ৫০ হাজার স্বাস্থ্য ও রোগীকল্যাণ কেন্দ্রের সঙ্গে সুনির্দিষ্ট মেডিকেল কলেজ ও হাসপাতালগুলির মধ্যে 'হাব অ্যান্ড স্পোক’ মডেল গড়ে তোলা। রাজ্যগুলি ইতিমধ্যেই যে সমস্ত মেডিকেল কলেজে এ ধরনের 'হাব' গড়ে তুলেছে সেখানে চিকিৎসকদের সঙ্গে উপ-স্বাস্থ্যকেন্দ্র, প্রাথমিক স্বাস্থ্যকেন্দ্র এবং স্বাস্থ্য ও রোগীকল্যাণ কেন্দ্রের চিকিৎসকদের সঙ্গে টেলি-পরিষেবার মাধ্যমে সংযোগ স্থাপন করা। কেন্দ্রীয় স্বাস্থ্য মন্ত্রক গত এপ্রিল মাসে কোভিড-১৯ মহামারীর প্রেক্ষিতে রোগীদের সঙ্গে চিকিৎসকদের টেলি-পরিষেবা প্রদানের সুবিধা দিতে ই-সঞ্জীবনী ওপিডি ব্যবস্থা চালু করে। এই ব্যবস্থা কোভিড সংক্রমণ প্রতিরোধে অত্যন্ত কার্যকর প্রমাণিত হয়েছে। একইসঙ্গে, কোভিড বহির্ভূত অত্যবশ্যকীয় স্বাস্থ্য পরিষেবাও সত্বর পৌঁছে দেওয়া সম্ভব হয়েছে।
এখনও পর্যন্ত ২৩টি রাজ্যে 'ই-সঞ্জীবনী' টেলি-কনসালটেশন রূপায়িত হয়েছে। বাকি রাজ্যগুলিতে রূপায়ণের প্রক্রিয়া চলছে।
‘ই-সঞ্জীবনী'র কনসালটেশন প্ল্যাটফর্মের মাধ্যমে অগ্রণী যে পাঁচটি রাজ্য স্বাস্থ্য পরিষেবা প্রদান করছে তার মধ্যে তামিলনাড়ু প্রথম স্থানে, উত্তরপ্রদেশ দ্বিতীয় স্থানে, অন্ধ্রপ্রদেশ তৃতীয় স্থানে, হিমাচল প্রদেশ চতুর্থ স্থানে এবং কেরল পঞ্চম স্থানে রয়েছে। স্বাস্থ্য ও রোগীকল্যাণ কেন্দ্র মেডিকেল কলেজগুলির মধ্যে চিকিৎসকদের সঙ্গে চিকিৎসকদের টেলি-কনসালটেশনের দিক থেকে অন্ধ্রপ্রদেশ প্রথম স্থানে এবং ওপিডি পরিষেবা প্রদানের দিক থেকে তামিলনাড়ু সবার ওপরে রয়েছে।
(CG/BD/DM
প্রধানমন্ত্রীরদপ্তর
বার্মিংহামে ২০২২ সালের কমনওয়েলথ ক্রীড়া প্রতিযোগিতায় স্বর্ণ পদক জয়ী ভারোত্তোলক জেরেমি লালরিননুঙ্গা-কে প্রধানমন্ত্রীর অভিনন্দন
নয়াদিল্লি, ৩১ জুলাই, ২০২২
প্রধানমন্ত্রী শ্রী নরেন্দ্র মোদী বার্মিংহামে ২০২২ সালের কমনওয়েলথ ক্রীড়া প্রতিযোগিতায় স্বর্ণ পদক জয়ের জন্য ভারোত্তোলক জেরেমি লালরিননুঙ্গা-কে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “আমাদের যুবশক্তি আরেকটি ইতিহাস রচনা করলো! @raltejeremy –কে অভিনন্দন, তিনি প্রথমবার কমনওয়েলথ ক্রীড়া প্রতিযোগিতায় অংশ নিয়ে সোনা জিতেছেন এবং এই ক্রীড়া প্রতিযোগিতার জন্য কয়েকটি রেকর্ড গড়েছেন। তরুণ এই ক্রীড়াবিদের জন্য দেশ গর্বিত। ভবিষ্যতে তাঁর আরও সাফল্য কামনা করি”।
PG/CB/SB
(
প্রধানমন্ত্রীরদপ্তর
চন্দ্রযান-এর জন্য শুভেচ্ছা জানানোয় ভুটানের প্রধানমন্ত্রীকে ধন্যবাদ দিয়েছেন প্রধানমন্ত্রী
নয়াদিল্লি, ১৬ জুলাই, ২০২৩
চন্দ্রযান-৩-এর সফল উৎক্ষেপণের জন্য ভুটানের প্রধানমন্ত্রী শুভেচ্ছা জানানোয় প্রধানমন্ত্রী শ্রী নরেন্দ্র মোদী তাঁকে ধন্যবাদ জানিয়েছেন।
ভুটানের প্রধানমন্ত্রীর একটি ট্যুইটের জবাবে প্রধানমন্ত্রী শ্রী মোদী ট্যুইট করেছেন :
“ধন্যবাদ মহোদয়, আপনার উষ্ণ বার্তার জন্য। নিশ্চিতভাবে চন্দ্রযান-এর সাফল্য সমগ্র মানব সমাজের মঙ্গল করবে।”
CG/AP/DM/
(
জলশক্তি মন্ত্রক
কেন্দ্রীয় জল শক্তি মন্ত্রী এবং ছত্তিশগড়ের মুখ্যমন্ত্রী সে রাজ্যের জল জীবন মিশন প্রকল্পের রুপায়ন নিয়ে পর্যালোচনা বৈঠক করেছেন
নতুন দিল্লি, ০৭ আগস্ট, ২০২১
কেন্দ্রীয় জল শক্তি মন্ত্রী শ্রী গজেন্দ্র সিং শেখাওয়াত এবং ছত্রিশগড়ের শ্রী ভূপেশ বাঘেল সেই রাজ্যের জল জীবন মিশন প্রকল্পের বাস্তবায়ন নিয়ে আজ রায়পুরে এক পর্যালোচনা বৈঠক করেছেন। ওই বৈঠকে ছত্তিশগড়ের মুখ্যমন্ত্রী কেন্দ্রীয় জলশক্তি মন্ত্রীকে আশ্বাস দিয়ে বলেছেন যে, জল জীবন মিশন প্রকল্পের মাধ্যমে ২০২৩ সালের মধ্যে বাকি থাকা ৩৯.৫৯ লক্ষ বাড়িতে নল বাহিত পানীয় জল পৌঁছে দেওয়া হবে। কেন্দ্রীয় জল শক্তি মন্ত্রী 'হর ঘর জল' এই অভিযান সফল করতে ছত্রিশগড় রাজ্যকে সব রকমের সাহায্যের আশ্বাস দিয়েছেন। তিনি বলেছেন, প্রধানমন্ত্রী শ্রী নরেন্দ্র মোদীর লক্ষ্য এবং অভিপ্রায় হচ্ছে ২০২৪ সালের মধ্যে দেশের প্রতিটি বাড়িতে নল বাহিত পরিস্রুত পানীয় জল পৌঁছে দেওয়া।
ছত্তিশগড়ের মুখ্যমন্ত্রী জানিয়েছেন, এই প্রকল্পে সঠিক পদ্ধতি মেনে এবং পর্যাপ্ত পরিমাণে কাজ হচ্ছে কিনা তা জানতে প্রতিমাসে নিয়মিত ভাবে পর্যালোচনা করা হয়।
আজকের এই বৈঠকে ছত্তিশগড়ের জল সম্পদ মন্ত্রী শ্রী রবীন্দ্র চৌবে, জনস্বাস্থ্য কারিগরি দপ্তরের মন্ত্রী শ্রী গুরু রুদ্র কুমার এবং ছত্তিশগড়ের মুখ্য সচিব শ্রী অমিতাভ জৈন ছাড়াও জল শক্তি মন্ত্রকের পদস্থ আধিকারিকরাও উপস্থিত ছিলেন।
জল জীবন মিশন প্রকল্পের সূচনার পর ছত্তিশগড়ে মোট ৪৫.৪৮ লক্ষ বাড়িতে নল বাহিত পানীয় জল পৌঁছে দেওয়ার লক্ষ্যমাত্রা নেওয়া হয়েছিল। গত ২৩ মাসের মধ্যে করোনা জনিত পরিস্থিতি সত্বেও ৩.২০ লক্ষ বাড়িতে পানীয় জলের সংযোগ পৌঁছে দেওয়া সম্ভব হয়েছে।
CG/ SB
(Visitor Counter : 174
প্রধানমন্ত্রীরদপ্তর
প্রধানমন্ত্রী ৬৪তম প্রতিষ্ঠা দিবস উদযাপনে সীমান্ত সড়ক সংস্থা প্রকল্প দন্তক উদ্যোগের প্রশংসা করেছেন
নয়াদিল্লি, ০৫ মে, ২০২৩
প্রধানমন্ত্রী শ্রী নরেন্দ্র মোদী ৬৪তম প্রতিষ্ঠা দিবস উদযাপনের জন্য সীমান্ত সড়ক সংস্থা প্রকল্প দন্তকের উদ্যোগের প্রশংসা করেছেন।
ভুটানের থিম্পুতে সুস্থায়ী বন্ধুত্বপূর্ণ পর্বত সাইকেল চ্যালেঞ্জের দশম মেগা পর্বের আয়োজন সম্পর্কে সীমান্ত সড়ক সংগঠনের একটি ট্যুইট শেয়ার করে প্রধানমন্ত্রী বলেছেন, “প্রশংসনীয় উদ্যোগ”।
PG/AB/SB
(
প্রধানমন্ত্রীরদপ্তর
ভারত – সুইডেন ভার্চ্যুয়াল শিখর সম্মেলনের সূচনায় প্রধানমন্ত্রীর বক্তব্য
নয়াদিল্লি, ০৫ মার্চ, ২০২১
সুধী, নমস্কার!
প্রথমেই কোভিড-১৯ এর কারণে সুইডেনে প্রাণহানির ঘটনায় আমি ভারতের পক্ষ থেকে আপনাদের জানাই সমবেদনা। গত পরশু যে হিংসাত্মক হামলা হয়েছিল, তার জন্য ভারতবাসীর পক্ষ থেকে সুইডেনবাসীকে সমবেদনা জানাই। এই হামলায় আহতদের আমরা দ্রুত আরোগ্য কামনা করি।
সুধী,
২০১৮ সালে সুইডেন প্রথম ভারত – নর্ডিক শিখর সম্মেলনের আয়োজন করেছিল। সেই সময় আমি স্টকহোম সফর করি। আশা করবো, দ্বিতীয় ভারত – নর্ডিক শিখর সম্মেলন খুব শীঘ্রই হবে। আর আবারও আমরা সাক্ষাৎ করতে পারব। ২০১৯ সালে মহামান্য রাজা ও রানী ভারত সফর করেন। সেই সময় অনেক বিষয় নিয়ে আমি আলোচনা করি। আমার মনে আছে, ফসলের অবশিষ্টাংশকে বিদ্যুৎ কেন্দ্রে ব্যবহারযোগ্য জ্বালানীতে পরিণত করার যৌথ উদ্যোগ নিয়ে মাননীয় মহারাজের সঙ্গে আমি পর্যালোচনা করেছিলাম। আপনারা শুনে খুশি হবেন যে, এ সংক্রান্ত পরীক্ষামূলক উদ্যোগটি সফলভাবেই এগোচ্ছে। আর এখন আমরা বায়োমাসকে কয়লায় রূপান্তরিত করার উদ্যোগ নিয়েছি।
সুধী,
কোভিড-১৯ সময়কালে আঞ্চলিক ও আন্তর্জাতিক স্তরে সহযোগিতার গুরুত্বের বিষয়টি আমরা উপলব্ধি করেছি। আজ ১৫০টিরও বেশি দেশকে কোভিড-১৯ এর বিরুদ্ধে লড়াইয়ে ভারত ওষুধ ও অন্যান্য চিকিৎসা সরঞ্জাম পাঠাচ্ছে। অনলাইন প্রশিক্ষণ ব্যবস্থাপনার মধ্য দিয়ে আমরা এশিয়া, দক্ষিণ-পূর্ব এশিয়া এবং আফ্রিকার সামনের সারিতে থাকা স্বাস্থ্য কর্মী এবং নীতি-নির্ধারকদের সঙ্গে আমাদের অভিজ্ঞতা ভাগ করে নিয়েছি। এ পর্যন্ত প্রায় ৫০টি দেশে ‘মেড ইন ইন্ডিয়া’ টিকা সরবরাহ করা হয়েছে। আগামী দিনে আরও অনেক দেশে টিকা সরবরাহ করতে আমরা অঙ্গীকারবদ্ধ।
সুধী,
আজকের পরিস্থিতিতে সমমনা রাষ্ট্রগুলির মধ্যে সমন্বয় ও সহযোগিতা অত্যন্ত গুরুত্বপূর্ণ বিষয়। আমাদের দুটি রাষ্ট্রের মধ্যে সম্পর্ক ও পারস্পরিক বোঝাপড়া উভয় দেশের অভিন্ন গণতান্ত্রিক মূল্যবোধ, মানবাধিকার, আইনের শাসন, সাম্য, স্বাধীনতা এবং ন্যায়বিচারের মাধ্যমে আরও শক্তিশালী হয়েছে। দুটি দেশের কাছেই জলবায়ু পরিবর্তন একটি অগ্রাধিকারপ্রাপ্ত বিষয়। আমরা একযোগে এই বিষয় নিয়ে কাজ করতে আগ্রহী। ভারতীয় সংস্কৃতিতে পরিবেশ রক্ষা ও পরিবেশের সঙ্গে সম্প্রীতি বজায় রেখে বেঁচে থাকাকে সর্বদাই গুরুত্ব দেওয়া হয়।
প্যারিস চুক্তিতে যে অঙ্গীকার আমরা করেছিলাম, তা পূরণে দুটি দেশই এগিয়ে চলেছি। আমরা শুধুমাত্র এই লক্ষ্য অর্জনই করবো না, তাকে অতিক্রমও করব। জি-২০ গোষ্ঠীভুক্ত দেশগুলির মধ্যে ভারতই বোধ হয় একমাত্র দেশ, যে তার লক্ষ্যমাত্রা পূরণের দিকে এগিয়ে চলেছে। বিগত ৫ বছরে আমাদের পুনর্নবীকরণযোগ্য জ্বালানী উৎপাদন ১৬২ শতাংশ বৃদ্ধি পেয়েছে। ২০৩০ সালের মধ্যে ৪৫০ গিগাওয়াট পুনর্নবীকরণযোগ্য শক্তি উৎপাদনের লক্ষ্যমাত্রা আমরা ধার্য করেছি। এলইডি আলো ব্যবহারের মধ্য দিয়ে আমরা ৩ কোটি টন কার্বনডাই অক্সাইড নিঃসরণ হ্রাস করতে পেরেছি। সুইডেনের আন্তর্জাতিক সৌর জোটে সামিল হওয়ার সিদ্ধান্তকে স্বাগত জানাই। কোয়ালিশন ফর ডিজাস্টার রেজিলিয়েন্ট ইনফ্রাস্ট্রাকচারে আপনাদের যোগদানের জন্য আমরা আমন্ত্রণ জানাই।
সুধী,
কোভিড পরবর্তী সময়কালে স্থিতাবস্থা ফিরিয়ে আনতে এবং অর্থনীতির পুনরুদ্ধারে ভারত ও সুইডেনের অংশীদারিত্ব গুরুত্বপূর্ণ ভূমিকা পালন করতে পারে। উদ্ভাবন, প্রযুক্তি, স্টার্টআপ, গবেষণা, স্মার্টসিটি, জল শোধন, বর্জ্য ব্যবস্থাপনা, বৃত্তীয় অর্থনীতি, স্মার্ট গ্রিড, ডিজিটাল লেনদেন ইত্যাদি বিভিন্ন বিষয়ে আমরা পারস্পরিক সহযোগিতাকে আরও বৃদ্ধি করতে পারি। আমি নিশ্চিত, আজকের এই ভার্চ্যুয়াল শিখর সম্মেলন আমাদের সহযোগিতায় এক নতুন মাত্রা যোগ করবে।
সুধী,
সুইডেনের নাগরিকদের সঙ্গে ভারতের সৌহার্দ্যপূর্ণ সম্পর্কের কথা উল্লেখ করে আমি আপনাকে স্বাগত ভাষণ দেওয়ার আহ্বান জানাই।

PG/CB/SB
(Visitor Counter : 91
মন্ত্রিসভারঅর্থনৈতিকবিষয়সংক্রান্তকমিটি
হিন্দুস্তান উর্বরক ও রসায়ন লিমিটেডের তিনটি ইউনিটের জন্য ২০১২’র নতুন বিনিয়োগ নীতির প্রযোজ্যতা বাড়ানোর প্রস্তাব মন্ত্রিসভায় অনুমোদিত
নয়াদিল্লি, ২২ মার্চ, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে হিন্দুস্তান উর্বরক ও রসায়ন লিমিটেডের  গোরক্ষপুর, সিন্দ্রি ও বারাউনি – এই তিনটি ইউনিটের জন্য ২০১২’র নতুন বিনিয়োগ নীতির প্রযোজ্যতা বাড়াতে সার দপ্তরের প্রস্তাব অনুমোদিত হয়েছে।
কোল ইন্ডিয়া লিমিটেড, এনটিপিসি এবং ইন্ডিয়ান অয়েল কর্পোরেশনের যৌথ উদ্যোগে ২০১৬’র ১৫ই জুন এইচইউআরএল সংস্থাটি তৈরি হয়। এইচইউআরএল সংস্থাটি নতুন গ্যাস-ভিত্তিক ইউরিয়া উৎপাদন কেন্দ্র গড়ে তুলে পূর্বতন গোরক্ষপুর ও সিন্দ্রি ইউনিট এবং বারাউনি ইউনিটের পুনরুজ্জীবন ঘটাচ্ছে। এই তিনটি কেন্দ্রের বার্ষিক উৎপাদন ক্ষমতা ১২.৭ লক্ষ মেট্রিক টন। এইচইউআরএল – এর এই তিনটি ইউরিয়া উৎপাদন প্রকল্প খাতে খরচের পরিমাণ ২৫ হাজার ১২০ কোটি টাকা। গ্যাস অথরিটি অফ ইন্ডিয়া লিমিটেড এই তিনটি ইউরিয়া উৎপাদন কেন্দ্রে গ্যাস সরবরাহ করছে।
এইচইউআরএল – এর অত্যাধুনিক এই তিনটি কেন্দ্র ইউরিয়া উৎপাদনে স্বনির্ভরতা অর্জনের লক্ষ্যে বন্ধ হয়ে যাওয়া ইউরিয়া উৎপাদন ইউনিটগুলির পুনরুজ্জীবনে সরকারের গৃহীত উদ্যোগের অঙ্গ হিসাবে চালু করা হবে। এই তিনটি ইউনিট পুরোদমে চালু হলে দেশে ইউরিয়া উৎপাদনের পরিমাণ বার্ষিক আরও ৩৮.১ লক্ষ মেট্রিক টন বাড়বে। এর ফলে, আত্মনির্ভর ভারত গঠনের লক্ষ্যে প্রধানমন্ত্রীর পরিকল্পনা বাস্তবায়নের লক্ষ্যে আরেক কদম অগ্রসর হওয়া যাবে। প্রস্তাবিত এই তিনটি ইউরিয়া উৎপাদন ইউনিট না কেবল কৃষকদের কাছে সারের যোগান বাড়াতে সাহায্য করবে, সেই সঙ্গে অর্থ-ব্যবস্থার অগ্রগতিতেও সহায়ক হবে। পক্ষান্তরে, সড়ক ও রেলের মতো পরিকাঠামোয় উন্নতির পাশাপাশি, অনুসারি শিল্পের বিকাশ ঘটবে এবং দেশে খাদ্য সুরক্ষার বিষয়টি আরও নিশ্চিত হবে।
এই তিনটি ইউরিয়া উৎপাদন ইউনিটে বিশ্বের সেরা প্রযুক্তি কাজে লাগানো হচ্ছে, যাতে পশ্চিমবঙ্গ ও ওডিশা সহ ৭টি রাজ্যে ইউরিয়ার চাহিদা মেটানো যায়।
CG/BD/SB
(